CELEX: 62018CN0191
Language: lt
Date: 2018-03-16 00:00:00
Title: Byla C-191/18: 2018 m. kovo 16 d. Supreme Court (Airija) pateiktas prašymas priimti prejudicinį sprendimą byloje KN / Minister for Justice and Equality

4.6.2018   
            
            
               LT
            
            
               Europos Sąjungos oficialusis leidinys
            
            
               C 190/9
            
         2018 m. kovo 16 d.Supreme Court (Airija) pateiktas prašymas priimti prejudicinį sprendimą byloje KN / Minister for Justice and Equality
   
   (Byla C-191/18)
   (2018/C 190/12)
   Proceso kalba: anglų
   
      Prašymą priimti prejudicinį sprendimą pateikęs teismas
   
   
      Supreme Court
   
   
      Šalys pagrindinėje byloje
   
   
      Apeliantas: KN
   
      Kita apeliacinio proceso šalis: Minister for Justice and Equality
   
   
      Prejudiciniai klausimai
   
   
               1.
            
            
               Ar, atsižvelgiant į:
               
                           a)
                        
                        
                           Jungtinės Karalystės pagal ESS 50 straipsnį pateiktą pranešimą,
                        
                     
                           b)
                        
                        
                           aplinkybę, kad neaišku, kokie Europos Sąjungos ir Jungtinės Karalystės susitarimai bus taikomi jų santykiams po Jungtinės Karalystės išstojimo, ir
                        
                     
                           c)
                        
                        
                           dėl to kylančius neaiškumus, susijusius su tuo, kiek KN faktiškai galėtų naudotis Sutartyse, Chartijoje ir atitinkamuose teisės aktuose nustatytomis teisėmis, jeigu jis būtų perduotas Jungtinei Karalystei ir būtų toliau kalinamas po Jungtinės Karalystės išstojimo,
                        
                     prašomoji valstybė narė pagal Europos Sąjungos teisę privalo atsisakyti perduoti asmenį, dėl kurio išduotas Europos arešto orderis, Jungtinei Karalystei, nors kitais atvejais toks asmuo privalėtų būti perduotas pagal valstybės narės nacionalinę teisę,
               
                           i)
                        
                        
                           visais atvejais,
                        
                     
                           ii)
                        
                        
                           tam tikrais atvejais, atsižvelgiant į konkrečias bylos aplinkybes,
                        
                     
                           iii)
                        
                        
                           nė vienu atveju?
                        
                     
         
               2.
            
            
               Jeigu į pirmąjį klausimą būtų atsakyta taip, kaip nurodyta ii punkte, kokiais kriterijais arba aplinkybėmis turėtų remtis prašomosios valstybės narės teismas, kad nustatytų, ar asmenį perduoti draudžiama?
            
         
               3.
            
            
               Ar, atsižvelgdamas į antrąjį klausimą, prašomosios valstybės narės teismas privalo atidėti galutinio sprendimo dėl Europos arešto orderio vykdymo priėmimą, kol taps aiškiau, kokia teisinė tvarka bus taikoma po perduoti asmenį prašančios valstybės narės išstojimo iš Sąjungos,
               
                           i)
                        
                        
                           visais atvejais,
                        
                     
                           ii)
                        
                        
                           tam tikrais atvejais, atsižvelgiant į konkrečias bylos aplinkybes,
                        
                     
                           iii)
                        
                        
                           nė vienu atveju?
                        
                     
         
               4.
            
            
               Jeigu į trečiąjį klausimą būtų atsakyta taip, kaip nurodyta ii punkte, kokiais kriterijais arba aplinkybėmis turėtų remtis prašomosios valstybės narės teismas, kad nustatytų, ar jis privalo atidėti galutinio sprendimo dėl Europos arešto orderio vykdymo priėmimą?